CELEX: C2006/108/41
Language: el
Date: 2006-05-06 00:00:00
Title: Υπόθεση T-46/05: Προσφυγή της  3ης Φεβρουαρίου 2005  — Επιτροπή κατά ENVIRONMENTAL MANAGEMENT CONSULTANTS LTD

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/22
            
         Προσφυγή της 3ης Φεβρουαρίου 2005 — Επιτροπή κατά ENVIRONMENTAL MANAGEMENT CONSULTANTS LTD
   (Υπόθεση T-46/05)
   (2006/C 108/41)
   Γλώσσα διαδικασίας: η Ελληνική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων [Εκπρόσωπος: Δ. Τριανταφύλλου, επικουρούμενος από το Ν. Κορογιαννάκη, δικηγόρο]
   
      Εναγομένη: ENVIRONMENTAL MANAGEMENT CONSULTANTS LTD (Λευκωσία, Κύπρος)
   Αιτήματα της εναγομένης
   
               —
            
            
               Να καταδικαστεί η εναγομένη να καταβάλει το ποσό των 44.056,81 Ευρώ που αντιστοιχεί σε 31.965,28 Ευρώ ως κεφάλαιο και 12.091,53 Ευρώ ως τόκους υπερημερίας από την ημερομηνία που έγινε απαιτητό το Χρεωστικό Σημείωμα μέχρι 31 Ιανουαρίου 2005
            
         
               —
            
            
               Να καταδικαστεί η εναγομένη να καταβάλει τόκους ύψους 9,62 Ευρώ την ημέρα από την 1η Φεβρουαρίου 2005 και μέχρι την πλήρη αποπληρωμή της οφειλής και
            
         
               —
            
            
               Να καταδικαστεί η εναγομένη στα δικαστικά έξοδα.
            
         Ισχυρισμοί και κύρια επιχειρήματα
   Η Ευρωπαϊκή Κοινότητα, εκπροσωπούμενη από την Ευρωπαϊκή Επιτροπή, συνήψε με την εναγομένη σύμβαση, η οποία εντασσόταν στην εφαρμογή των διατάξεων του ειδικού προγράμματος με τρίτες χώρες και διεθνείς οργανισμούς. Η σύμβαση αφορούσε ειδικότερα την εκτέλεση σχεδίου υπό τον τίτλο «επίδειξη διαδικασίας κλειστού βρόχου σε επιμετάλλωση και χημεία μετάλλου» και έπρεπε να εκτελεστεί εντός 30 μηνών από την 1η Νοεμβρίου 1998. Στα πλαίσια της σύμβασης η Επιτροπή ανέλαβε την υποχρέωση να συμβάλει οικονομικά στην καλή εκτέλεση του σχεδίου σε ποσοστό 50 % των επιλέξιμων δαπανών και ποσοστό 100 % των επιπλέον δαπανών μέχρι ποσού 538.800 Ευρώ.
   Το Μάιο του 1999 η εταιρία που εκτελούσε καθήκοντα συντονιστή του έργου πτώχευσε και διακόπηκε η εκτέλεση του σχεδίου που είχε ξεκινήσει την 5η Φεβρουαρίου 1999. Δεν κατέστη δυνατό να βρεθεί άλλος συντονιστής παρά τις προσπάθειες ορισμένων από τα υπόλοιπα μέλη της κοινοπραξίας. Κατόπιν αυτού η Επιτροπή απεφάσισε να λύσει τη σύμβαση ύστερα από τη διαπίστωση αδυναμίας πραγματοποίησης του σχεδίου από τα υπόλοιπα μέλη της κοινοπραξίας. Την απόφασή της γνωστοποίησε η Επιτροπή στην εναγομένη με επιστολή της 16ης Ιουνίου 2000 ζητώντας από την εναγομένη να υποβάλει κατάσταση δαπανών και τεχνική έκθεση για την εργασία που πραγματοποίησε από το Φεβρουάριο έως το Μάιο 1998.
   Η εναγομένη υπέβαλε κατάσταση δαπανών για την περίοδο 1.11.1998 έως 30.4.2000 πλην όμως η Επιτροπή απεφάσισε να προχωρήσει σε εκτίμηση του κόστους προσωπικού μόνο για την περίοδο Φεβρουάριος — Μάιος 1999, που θεωρεί ότι αποτελεί την περίοδο πραγματικής διάρκειας του προγράμματος, και να συνυπολογίσει το κόστος του εξοπλισμού. Με βάση τους υπολογισμούς αυτούς η Επιτροπή έκανε δεκτό ποσό δαπανών 23.404,72 Ευρώ και επιδιώκει με την αγωγή της την επιστροφή του ποσού των 31.965,28 Ευρώ που αποτελεί το υπόλοιπο της προκαταβολής που είχε καταβάλει στην εναγομένη, καθώς και την καταβολή των οφειλομένων επί του ποσού αυτού τόκων, σύμφωνα με τις σχετικές διατάξεις του.